Gorch Fock (forfatter)

Gorch Fock (født 22. august 1880 i Finkenwerder, død 31. mai 1916 i slaget ved Jylland) var en tysk forfatter av sjøfartslitteratur. Han het egentlig Johann Wilhelm Kinau og benyttet også forfatternavnene Jakob Holst og Giorgio Focco. Han er mest kjent for romanen Seefahrt ist Not! fra 1913, men utga også dikt og fortellinger. Fock skrev også på nedertysk.

Under første verdenskrig ble Fock innkalt til tjeneste i infanteriet og tjenestegjorde i Serbia og Russland, senere også ved Verdun. Fra 1916 tjenestegjorde han i marinen, der han omkom da SMS «Wiesbaden» ble senket under Jyllandsslaget. Han er gravlagt på Stensholmen krigskirkegård rett utenfor Fjällbacka.

To tyske skoleskip er oppkalt etter ham: «Gorch Fock» bygget i 1933 og «Gorch Fock» bygget i 1958.

Referanser 

Tyske forfattere
Personer fra Hamburg
Fødsler i 1880
Dødsfall i 1916